Wat sien jy? ŉ Kat of ŉ kraai?Die jongste optiese illusie wat soos ŉ veldbrand op sosiale media versprei, is ŉ foto van ŉ kat wat met die eerste oogopslag lyk of dit ŉ kraai is. Alhoewel voëls en katte glad nie dieselfde lyk nie, het dié foto van ŉ kat heelwat mense al laat kopkrap. As jy vinnig kyk, lyk dit kompleet soos ŉ kraai met ŉ skerp snawel, maar as jy mooi kyk, dan sien jy dit is ŉ kat wat met sy kop skuins agtertoe na die kamera kyk. Robert Maguire, navorsingsdirekteur by Citizens for Ethics, het die foto op Twitter gedeel. Hy skryf: “Hierdie foto van ŉ kraai is interessant, want dit is eintlik ŉ kat.” Een van sy volgelinge het kort daarna die foto op Google Images gelaai om te kyk of Google soortgelyke foto’s kan opspoor, en selfs dié aanlyn snuffelgids is verward en laat weet die naaste foto is van ŉ “American crow”. Ander persone het egter diegene, wat verward is oor die foto, gespot en gesê dis baie duidelik ŉ kat. “Ek het dadelik ŉ kat gesien toe ek op die foto afgekom het,” skryf een van die gebruikers. Nog steeds verward? Kyk hier: Só kan jy maklik die kat op die foto uitken Google reverse image search says… not just a crow, but specifically an american crow pic.twitter.com/bGETqRWki1 — Reed Mideke (@reedmideke) October 28, 2018